સતાના મદમાં છકેલા રાજકોટ તાલુકા પંચાયતના સભ્ય ગૌતમ કાનગડ દ્વારા ચોથી જાગીર ઉપર હુમલાની આ હીન ઘટના અંગેની વિગતો જોઈએ તો અગાઉ મોરબીમાં પત્રકાર તરીકે કામગીરી કરતા અને હાલમાં મોરબી સંદેશ ન્યુઝ ચેનલમાં કામ કરતા યુવા પત્રકાર રહીમ લાખાણી આજે રિપોર્ટિંગ સબબ પોલીસ કમિશનર કચેરી નજીક હતા ત્યારે ગૌતમ કાનગડે પોતાની ગાડી રીવર્સમાં લેતા ગાડીનું વ્હીલ પત્રકાર રહીમના પગ ઉપર ફરી વળતા તેમને પાછળ જોઈ ગાડી ચલાવવાનું કહેતા જ સતાધારી ભાજપની હવા લઈને ઉડતા ગૌતમનો ગુસ્સો સાતમા આસમાને પહોંચ્યો હતો અને ગાલી ગલોચ કરી પોતાની અસલિયત છતી કરી ફડાકા ઝીક્યાં હતા.